Sagunt a Escena continua este dimecres 29 de juliol amb el concert “Canturia Cantada”
27 de juliol 2015

![Imagen 1](/media/bosnmkiy/90-c_canturiacanada.jpg)

​El festival _Sagunt a Escena_ continua este dimecres, 29 de juliol, a les 22.30 hores, amb el concert _"Canturia Cantada"_ en el qual els espectadors podran gaudir de l'actuació de Carles Santos i el Cor de la Generalitat, sota la direcció de Dolors Ricart, en el Teatre Romà de Sagunt.  
  
Carles Santos i el Cor de la Generalitat oferiran l'espectacle “_Canturia cantada_” per al qual compositor i pianista de Vinaròs ha creat una partitura a manera de recopilatori. El concert, que comptarà amb 37 veus i un clarinet, reuneix una selecció de passatges d'obres seues creades per a veu i cor.  
  
La pròxima cita serà el 31 de juliol, amb l'obra “_Continuidad de los parques_” on Roberto Álvarez, Fele Martínez, Gorka Otxoa i Luis Zahera interpreten a més de 20 personatges que es creuen, xoquen i troben en un parc. L'obra dissecciona, a través de l'humor, el dilema entre 'la teua' veritat, 'la meua' veritat i 'la' veritat, i és l'espectador el que finalment tria la seua pròpia aventura.  
  
La completa programació de teatre, música, dansa i arts s'estendrà fins al 12 de setembre. esta edició 2015 del festival destaca per la presència de companyies i artistes molt coneguts. Concretament, són deu les propostes escèniques que s'han programat per a enguany a _Sagunt a Escena_, a les quals se sumen les sis de _Sagunt a Escena Creix_ organitzades per l'Ajuntament de Sagunt. A més, esta diversa oferta cultural inclou quatre espectacles gratuïts que tindran lloc en la pujada al castell i en la mateixa façana del teatre sota el nom de _Off Romà_.

*   [](http://www.facebook.com/sharer.php?u=https://aytosagunto.es/va/actualitat/sagunt-a-escena-continua-este-dimecres-29-de-juliol-amb-el-concert-canturia-cantada/ "Facebook")
*   [](http://twitter.com/share?url=https://aytosagunto.es/va/actualitat/sagunt-a-escena-continua-este-dimecres-29-de-juliol-amb-el-concert-canturia-cantada/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-a-escena-continua-este-dimecres-29-de-juliol-amb-el-concert-canturia-cantada/ "Linked In")
*   [](mailto:?body=https://aytosagunto.es/va/actualitat/sagunt-a-escena-continua-este-dimecres-29-de-juliol-amb-el-concert-canturia-cantada/)